**Obrazloženje prijedloga Programa građenja objekata i uređaja**

**komunalne infrastrukture na području Grada Ivanca za 2021. godinu – uz Proračun**

Program građenja objekata i uređaja komunalne infrastrukture provodi Upravni odjel za urbanizam, komunalne poslove i zaštitu okoliša.

Program obuhvaća aktivnosti vezane uz zajednička ulaganja u projekte infrastrukture s komunalnim i trgovačkim društvima, od kojih se posebno ističu javne površine, prometnice i prometne površine, javna rasvjeta, objekti za gospodarenje komunalnim otpadom.

Ovim su Programom građenja objekata i uređaja komunalne infrastrukture za 2021. godinu planiraju rashodi i izdaci za izvršenje Programa u iznosu **6.925.000,00** kuna, a u nastavku se daje prikaz kapitalnih projekata sa aktivnostima za ostvarenje projekata i Programa, te pripadajućim obrazloženjima.

**Kapitalni projekt: Gradnja i uređenje dječjih igrališta**

Cilj projekta je dugoročnim ulaganjem u gradnju i uređenje dječjih igrališta na čitavom području Grada Ivanca omogućiti jednake uvjete za bavljenje sportom, okupljanje i održavanje lokalnih manifestacija i slično.

Zakonska osnova

- Zakon o prostornom uređenju (NN 153/13),

- Zakon o gradnji (NN 153/13, 20/17),

- Zakon o komunalnom gospodarstvu (NN 68/18),

- drugi zakoni, pravilnici, uredbe i drugi podzakonski akti, te gradske odluke.

Aktivnosti:

|  |  |  |  |
| --- | --- | --- | --- |
| **Naziv objekta ili uređaja / vrsta radova** | **Plan za 2021.** | **Projekcija 2022.g.** | **Projekcija 2023.g.** |
| **1. GRADNJA I UREĐENJE DJEČJIH IGRALIŠTA** | **100.000,00** | **150.000,00** | **150.000,00** |
| 1. Uređenje dječjih igrališta na području Grada Ivanca | **100.000,00** |
| 1.1. Gradnja | 20.000,00 |
| 1.2. Oprema | 80.000,00 |

Financijski plan iznosi 100.000,00 kn, a odnosi se na gradnju i opremanje dječjeg igrališta Lovrečan.

Projekcija za 2022. i 2023. godinu temelji se na procjeni troškova radova na nastavku projekta uređenja i opremanja dječjih igrališta.

**Kapitalni projekt: Gradnja i uređenje trgova i parkova**

Cilj projekta je stvaranje pješačke zone u samom centru Ivanca u etapama, sukladno financijskim mogućnostima, što će doprinijeti većoj urbanizaciji grada, te uređenje trgova i parkova.

Zakonska osnova

- Zakon o prostornom uređenju (NN 153/13),

- Zakon o gradnji (NN 153/13),

- Zakon o komunalnom gospodarstvu (NN 68/18),

- drugi zakoni, pravilnici, uredbe i drugi podzakonski akti, te gradske odluke.

Aktivnosti:

|  |  |  |  |
| --- | --- | --- | --- |
| **Naziv objekta ili uređaja / vrsta radova** | **Plan za 2021.** | **Projekcija 2022.g.** | **Projekcija 2023.g.** |
| **2. GRADNJA I UREĐENJE TRGOVA I PARKOVA** | **2.150.000,00** | **3.000.000,00** | **4.000.000,00** |
| 2.1. Glavni gradski park | **200.000,00** |
| 2.1.1. Uređenje | 200.000,00 |
| 2.2. Glavni gradski trg | **800.000,00** |
| 2.2.1. Otkup zemljišta | 400.000,00 |
| 2.2.2. Projektna dokumentacija i pripremni radovi | 400.000,00 |
| 2.3. Biciklistički poligon u Ivancu | **100.000,00** |
| 2.3.1. Uređenje | 100.000,00 |
| 2.4. Trg u Margečanu | **1.050.000,00** |
| 2.4.1. Gradnja | 1.000.000,00 |
| 2.4.2. Nadzor | 50.000,00 |

Financijski plan iznosi 2.150.000,00 kn, a odnosi se na troškove nastavka uređenja glavnog gradskog parka u Ivancu, izradu glavnog projekta za glavni gradski trg, uređenje bivšeg biciklističkog poligona kod Osnovne škole, te radove na nastavku uređenja trga u Margečanu.

Projekcija za 2022. i 2023. godinu temelji se na procjeni troškova pripremnih aktivnosti i početka uređenja glavnog gradskog trga te nastavka uređenja javnih površina.

**Kapitalni projekt: Gradnja i uređenje groblja**

Cilj projekta je pravovremenim ulaganjem u dogradnju i poboljšanje standarda postojećih groblja očuvati zatečenu lokalnu arhitekturu, te stvaranje pretpostavki za dugoročno održiv razvoj i uređenje groblja, kao i stvaranje preduvjeta za širenje uz poštivanje značajki pojedinog groblja, a posebice na novom gradskom groblju u Ivancu, zbog svojeg značaja i veličine.

Zakonska osnova

- Zakon o grobljima (NN 19/98, 50/12),

- Pravilnik o grobljima (NN 99/02),

- Zakon o komunalnom gospodarstvu (NN 68/18),

- drugi zakoni, pravilnici, uredbe i drugi podzakonski akti, te gradske odluke.

Aktivnosti:

|  |  |  |  |
| --- | --- | --- | --- |
| **Naziv objekta ili uređaja / vrsta radova** | **Plan za 2021.** | **Projekcija 2022.g.** | **Projekcija 2023.g.** |
| **3. GRADNJA I UREĐENJE GROBLJA** | **555.000,00** | **1.725.000,00** | **2.120.000,00** |
| 3.1. Gradnja i uređenje groblja – Ivanec | **150.000,00** |
| 3.1.1. Gradnja i projekti | 150.000,00 |
| 3.2. Gradnja i uređenje groblja – Radovan, Margečan | **350.000,00** |
| 3.2.1. Gradnja | 350.000,00 |
| 3.3. Gradnja groblja – grobnice i okviri | **55.000,00** |
| 3.3.1. Gradnja | 55.000,00 |

Financijski plan iznosi 555.000,00 kn, a odnosi se na troškove nastavka uređenja groblja u Ivancu, Margečanu i Radovanu.

Projekcija za 2022. i 2023. godinu temelji se na procjeni troškova građevinskih radova i uređenja groblja prema višegodišnjem Planu uređenja groblja te početku aktivnosti na pripremi nove plohe za ukop na groblju Ivanec.

**Kapitalni projekt: Izgradnja i rekonstrukcija prometnica, prometnih površina i nogostupa**

Cilj projekta je usklađenim investicijskim zahvatima s naglaskom na izgradnju prometnica s nužnom pratećom infrastrukturom osigurati proširenje prometne mreže i pripadnih javnih prometnih površina, podići prometni standard i sigurnost.

Zakonska osnova

- Zakon o prostornom uređenju (NN 153/13),

- Zakon o gradnji (NN 153/13),

- Zakon o cestama (NN 84/11, 22/13, 54/13, 148/13 i 92/14),

- Zakon o komunalnom gospodarstvu (NN 68/18),

- drugi zakoni, pravilnici, uredbe i drugi podzakonski akti, te gradske odluke.

Aktivnosti:

|  |  |  |  |
| --- | --- | --- | --- |
| **Naziv objekta ili uređaja / vrsta radova** | **Plan za 2021.** | **Projekcija 2022.g.** | **Projekcija 2023.g.** |
| **1. IZGRADNJA I REKONSTRUKCIJA PROMETNICA, PROMETNIH POVRŠINA I NOGOSTUPA** | **1.705.000,00** | **3.250.000,00** | **3.800.000,00** |
| 1.1. Uređenje lokalnih cesta | **200.000,00** |
| 1.1.1. Kapitalna donacija ŽUC-u | 200.000,00 |
| 1.2. Sanacija klizišta uz nerazvrstane ceste | **600.000,00** |
| 1.2.1. Projektna dokumentacija | 20.000,00 |
| 1.2.2. Gradnja (Knapić/Skradnjak) | 550.000,00 |
| 1.2.3. Nadzor | 30.000,00 |
| 1.3. Proširenje ul. A. Cesarca u Ivancu | **150.000,00** |
| 1.3.1. Projektna dokumentacija | 50.000,00 |
| 1.3.2. Otkup zemljišta | 100.000,00 |
| 1.4. Uređenje ul. L. Šabana – parkiralište | **100.000,00** |
| 1.4.1. Gradnja | 100.000,00 |
| 1.5. Uređenje ul. A. Georgijevića | **100.000,00** |
| 1.5.1 Rekonstrukcija (proširenje prometnice) | 100.000,00 |
| 1.6. Produžetak ulice M. Hrga u Ivancu | **120.000,00** |
| 1.6.1.Otkup zemljišta | 120.000,00 |
| 1.7. Nova prometnica u zoni u Ivanečkom Naselju | **60.000,00** |
| 1.7.1.Projektna dokumentacija | 60.000,00 |
| 1.8. Prometnice u Industrijskoj zoni Ivanec | **80.000,00** |
| 1.8.1.Projektna dokumentacija | 80.000,00 |
| 1.9. Strategija modernizacije nerazvrstanih cesta | **40.000,00** |
| 1.9.1. Projektna dokumentacija | 40.000,00 |
| 1.10. Uređenje prijelaza na potoku Željeznica | **145.000,00** |
| 1.10.1. Projektna dokumentacija | 45.000,00 |
| 1.10.2. Gradnja – kapitalna donacija | 100.000,00 |
| 1.11. Rekonstrukcija raskrižja DC-35 – ul. A. Mihanovića | **40.000,00** |
| 1.11.1. Projektna dokumentacija | 40.000,00 |
| 1.12. Evidentiranje nerazvrstanih cesta | **70.000,00** |
| 1.12.1. Geodetski elaborat | 70.000,00 |

Financijski plan iznosi 1.705.000,00 kn, a obuhvaćeni su projekti koji su započeti 2020.godine, ali nisu realizirani tijekom godine, te oni koji su nastavak višegodišnjih projekata kao i novozapočeti projekti.

Programom su planirana sredstva za sufinanciranje uređenja lokalnih cesta u ingerenciji ŽUC-a, nastavak sanacije klizišta na nerazvrstanim cestama (u Knapiću).

Programom su planirana sredstva za uređenje parkirališta u ul. L. Šabana u Ivancu, uređenja ul. A. Georgijevića, izrada projektne dokumentacije za prometnice u Industrijskoj zoni Ivanec, nove prometnice u zoni u Ivanečkom Naselju, rekonstrukcije raskrižja A. Mihanovića i državne ceste, uređenje prijelaza na potoku Željeznica, te troškovi evidentiranja nerazvrstanih cesta.

Projekcija za 2022. godinu temelji se na procjeni troškova slijedećih projekata:

* program podrške Županijskoj upravi za ceste Varaždinske županije na modernizaciji županijskih prometnica
* nastavka gradnje započetih građevina, odnosno nastavka projekta, kao i gradnje novih građevina za koje je u prethodnom razdoblju izrađena projektna dokumentacija, usklađenih sa dinamikom radova na aglomeraciji Ivanec
* izrada projektne dokumentacije za rekonstrukciju i modernizaciju prometnica, prema višegodišnjem programu rekonstrukcija i modernizacija nerazvrstanih cesta, usklađenim sa Strategijom modernizacije nerazvrstanih cesta,

Projekcija za 2023. godinu temelji se na procjeni troškova slijedećih projekata:

* program podrške Županijskoj upravi za ceste Varaždinske županije na modernizaciji županijskih prometnica, sa izgradnjom nogostupa (nastavak radova iz 2022. godine) te novi nogostupi na ostalim županijskim cestama,
* nastavka gradnje započetih građevina, odnosno nastavka projekta, kao i gradnje novih građevina za koje će se u prethodnom razdoblju izraditi odgovarajuća projektna dokumentacija,
* nastavku aktivnosti na dovršetku komunalne i prometne infrastrukture u zoni „C-3“ u Ivancu,
* izrada projektne dokumentacije za rekonstrukciju i modernizaciju prometnica, prema višegodišnjem programu rekonstrukcija.

**Kapitalni projekt: Modernizacija-asfaltiranje nerazvrstanih cesta**

Cilj projekta je modernizacijom nerazvrstanih cesta podići prometne standarde i sigurnost u svim naseljima, proširiti prometnu mrežu, te dugoročno smanjiti troškove održavanja.

Zakonska osnova

- Zakon o prostornom uređenju (NN 153/13),

- Zakon o gradnji (NN 153/13),

- Zakon o cestama (N.N. 84/11, 22/13, 54/13, 148/13 i 92/14),

- Zakon o komunalnom gospodarstvu (NN 68/18),

- drugi zakoni, pravilnici, uredbe i drugi podzakonski akti, te gradske odluke.

Aktivnosti:

|  |  |  |  |
| --- | --- | --- | --- |
| **Naziv objekta ili uređaja / vrsta radova** | **Plan za 2021.** | **Projekcija 2022.g.** | **Projekcija 2023.g.** |
| **2. MODERNIZACIJA NERAZVRSTANIH CESTA** | **1.740.000,00** | **5.200.000,00** | **4.500.000,00** |
| **2.1. Modernizacija nerazvrstanih cesta iz Programa modernizacije** | **1.470.000,00** |
| 2.1.1. MO Gačice | 90.000,00 |
| 2.1.2. MO Lukavec | 120.000,00 |
| 2.1.3. MO Stažnjevec | 295.000,00 |
| 2.1.4. MO Punikve | 160.000,00 |
| 2.1.5. MO Iv. Željeznica | 360.000,00 |
| 2.1.6. MO Kaniža | 90.000,00 |
| 2.1.7. MO Osečka | 125.000,00 |
| 2.1.8. MO Radovan | 100.000,00 |
| 2.1.9. MO Škriljevec | 70.000,00 |
| 2.1.10. Nadzor | 50.000,000 |
| 2.1.11. Troškovnici | 10.000,00 |
| **2.2. Asfaltiranje strmih dionica nerazvrstanih cesta** | **270.000,00** |
| 2.2.1. Gradnja (*Radovan, Bedenec, Iv. Željeznica, Salinovec*) | 260.000,00 |
| 2.2.2. Nadzor | 10.000,00 |

Financijski plan iznosi 1.740.000,00 kn, a obuhvaćena je modernizacija nerazvrstanih cesta na području Grada Ivanca, u naseljima Gačice, Lukavec, Stažnjevec, Punikve, Iv. Željeznica, Kaniža, Osečka, Radovan, Škriljevec, te na poslove nadzora nad gradnjom istih, prema višegodišnjem Programu modernizacije nerazvrstanih cesta. S obzirom da će 2021. godine započeti radovi na projektu odvodnje i pročišćavanje otpadnih voda aglomeracije Ivanec, odgođeni su zahvati na gradskim ulicama predviđeni Programom modernizacije nerazvrstanih cesta, te će se početak radova na cestama predviđenih za modernizaciju prilagođavati dinamici izvođenja radova na aglomeraciji.

Programom se planiraju i sredstva za asfaltiranje najkritičnijih dionica nerazvrstanih cesta, koja nisu predviđena višegodišnjim Programu modernizacije nerazvrstanih cesta, ali zbog znatnih oštećenja tijekom proteklih godina uslijed obilnih kiša zahtijevaju hitnu i kvalitetnu sanaciju, kako bi se umanjili znatni troškovi stalnih sanacija makadama nakon jačih oborina.

Projekcija za 2022. i 2023. godinu temelji se na procjeni troškova modernizacije (asfaltiranja) nerazvrstanih cesta, te procjenama troškova obnove asfaltnog kolnika u onim ulicama u Ivancu u kojima se neće izvoditi radovi na izgradnji sustava odvodnje i pročišćavanja otpadnih voda (aglomeracija Ivanec), sve prema višegodišnjem Programu modernizacije nerazvrstanih cesta.

**Kapitalni projekt: Javna rasvjeta**

Cilj projekta je smanjivanje troškova javne rasvjete kroz stalna ulaganja u obnovu i zamjenu postojeće javne rasvjete novim štedljivim rasvjetnim tijelima, te izdvajanje objekata i uređaja za upravljanje javnom rasvjetom iz trafostanica, kako bi se stekli uvjeti samostalnog upravljanja javnom rasvjetom. Novom zakonskom regulativom propisane su mjere zaštite od nepotrebnih, nekorisnih ili štetnih emisija svjetlosti u prostor u zoni i izvan zone koju je potrebno osvijetliti te mjere zaštite noćnog neba od prekomjernog osvjetljenja, što ovaj projekt čini još važnijim u zaštiti okoliša.

Zakonska osnova

- Zakon o zaštiti okoliša (NN. 80/13,153/13, 78/15),

- Zakon o zaštiti od svjetlosnog onečišćenja (NN 14/19),

- Zakon o komunalnom gospodarstvu (NN 68/18),

- drugi zakoni, pravilnici, uredbe i drugi podzakonski akti, te gradske odluke.

Aktivnosti:

|  |  |  |  |
| --- | --- | --- | --- |
| **Naziv objekta ili uređaja / vrsta radova** | **Plan za 2021.** | **Projekcija 2022.g.** | **Projekcija 2023.g.** |
| **JAVNA RASVJETA** | **200.000,00** | **5.000.000,00** | **5.000.000,00** |
| 1. Elaborat javne rasvjete | **100.000,00** |
| 1.1. Projektna dokumentacija | 100.000,00 |
| 2. Dopuna javne rasvjete na području Grada Ivanca | **100.000,00** |
| 2.1.Dopuna | 100.000,00 |

Financijski plan iznosi 200.000,00 kn, a odnosi se na procijenjene troškove izrade projektne dokumentacije modernizacije javne rasvjete za buduće zahvate na javnoj rasvjeti, te dopunu javne rasvjete.

Projekcija za 2022. i 2023. godinu temelji se na procjeni troškova provedbe projekta štedne rasvjete na području Grada Ivanca.

**Kapitalni projekt: Program gradnje građevina za gospodarenje komunalnim otpadom**

Cilj projekta je sanacija odlagališta komunalnog otpada „Jerovec“, i smanjivanje negativnog utjecaja na okoliš koji ima odlagalište, te gradnjom objekata za gospodarenje komunalnim otpadom istovremeno podizanje kvalitete života u okolnim naseljima i smanjenja količina otpada.

Zakonska osnova

- Zakon o zaštiti okoliša (NN. 80/13,153/13, 78/15),

- Zakon o zaštiti prirode (NN. 70/05, 139/08, 57/11),

- Zakon o održivom gospodarenju otpadom (NN. 94/13),

- Zakon o komunalnom gospodarstvu (NN 68/18),

- drugi zakoni, pravilnici, uredbe i drugi podzakonski akti, te gradske odluke.

Aktivnosti:

|  |  |  |  |
| --- | --- | --- | --- |
| **Naziv objekta ili uređaja / vrsta radova** | **Plan za 2021.** | **Projekcija 2022.g.** | **Projekcija 2023.g.** |
| **GRADNJA GRAĐEVINA I NABAVA OPREME ZA GOSPODARENJE KOMUNALNIM OTPADOM** | **475.000,00** | **3.300.000,00** | **1.000.000,00** |
| 1. Odlagalište komunalnog otpada «Jerovec» | **75.000,00** |
| 1.1.Sanacija i nadzor | 75.000,00 |
| 2. Objekti za gospodarenje otpadom – reciklažno dvorište građevinskog otpada | **300.000,00** |
| 2.1. Gradnja – kapitalna donacija | 300.000,00 |
| 3. Reciklažno dvorište Ivanec | **100.000,00** |
| 3.1. Gradnja | 100.000,00 |

Financijski plan iznosi 475.000,00 kn, a odnosi se na procijenjene troškove monitoringa na odlagalištu u 2021. godini te troškove nastavka aktivnosti na izgradnji reciklažnog dvorišta građevinskog otpada i reciklažnog dvorišta za komunalni otpad.

Projekcija za 2022. i 2023. godinu temelji se na procjeni troškova monitoringa odlagališta, te gradnje objekata i nabave opreme za gospodarenje otpadom i reciklažnih dvorišta.

Ukupni financijski plan Programa građenja objekata i uređaja komunalne infrastrukture za 2021. godinu iznosi 6.925.000,00 kn, a odnosi se na gradnju objekata i uređaja komunalne infrastrukture, kao i izradu predviđene projektne dokumentacije.

Projekcije za 2022. i 2023 godinu temelje se na procjeni troškova planiranih ulaganja u gradnju objekata i uređaja komunalne infrastrukture, koje se provode kroz višegodišnje projekte ili započinjanja novih projekata.

 **Upravni odjel za urbanizam,**

**komunalne poslove i zaštitu okoliša**